Priekšlikums EIROPAS PARLAMENTA UN PADOMES LĒMUMS par ES Solidaritātes fonda izmantošanu /* COM/2011/0792 galīgā redakcija */





PASKAIDROJUMA RAKSTS 2006. gada 17. maija Iestāžu nolīgums[1] ļauj papildus finanšu shēmas attiecīgajām izdevumu kategorijām izmantot Eiropas Savienības Solidaritātes fonda līdzekļus maksimāli 1 miljarda euro apmērā gadā. Fonda pieejamības nosacījumi ir sīki izklāstīti Padomes Regulā (EK) Nr. 2012/2002[2]. Pamatojoties uz pieteikumiem par palīdzību no Fonda, kuri saņemti no Spānijas saistībā ar zemestrīci Mursijas reģionā un no Itālijas pēc tur notikušajiem plūdiem, kopējās aplēses par nodarītajiem zaudējumiem ir šādas. || || || || || (EUR) || Atzītie tiešie zaudējumi || Robežvērtība || Summa, pamatojoties uz 2,5 % || Summa, pamatojoties uz 6 % || Ierosinātā ES atbalsta kopsumma Spānija – zemestrīce Lorkā || 842,838 miljoni || 3536 miljoni || 21 070 950 || - || 21 070 950 Plūdi Veneto reģionā || 676,357 miljoni || 3536 miljoni || 16 908 925 || - || 16 908 925 Kopā || || || || || 37 979 875 Ņemot vērā pieteikumu[3] izskatīšanu un ievērojot lielāko iespējamo Fonda dotācijas apjomu, kā arī iespējas pārdalīt apropriācijas izdevumu kategorijā, kur vajadzīgi papildu izdevumi, Komisija ierosina izmantot Eiropas Savienības Solidaritātes fonda līdzekļus kopsummā par EUR 37 979 875, kas piešķirami finanšu shēmas 3.b izdevumu kategorijai. Iesniedzot šo priekšlikumu par Fonda izmantošanu, Komisija sāk trīspusēju sarunu vienkāršoto procedūru, kā noteikts 2006. gada 17. maija Iestāžu nolīguma 26. punktā, lai nodrošinātu abu budžeta lēmējinstitūcijas iestāžu vienošanos par vajadzību izmantot Fondu un par nepieciešamo summu. Komisija aicina katru budžeta lēmējinstitūcijas iestādi informēt otru iestādi un Komisiju par saviem nodomiem. Nesaskaņas gadījumā starp abām budžeta lēmējinstitūcijas iestādēm tiks sasaukta oficiāla trīspusēja sanāksme. Komisija iesniegs budžeta grozījuma projektu (BGP), lai 2011. gada budžetā iekļautu īpašās saistību un maksājumu apropriācijas, kā paredzēts 2006. gada 17. maija Iestāžu nolīguma 26. punktā. Priekšlikums EIROPAS PARLAMENTA UN PADOMES LĒMUMS par ES Solidaritātes fonda izmantošanu EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību[4] un jo īpaši tā 26. punktu, ņemot vērā Padomes 2002. gada 11. novembra Regulu (EK) Nr. 2012/2002, ar ko izveido Eiropas Savienības Solidaritātes fondu[5], ņemot vērā Komisijas priekšlikumus[6], tā kā: (1) Eiropas Savienība ir izveidojusi Eiropas Savienības Solidaritātes fondu („Fonds”), lai demonstrētu solidaritāti ar to reģionu iedzīvotājiem, kurus ir piemeklējušas dabas katastrofas. (2) Saskaņā ar 2006. gada 17. maija Iestāžu nolīgumu Fondu var izmantot, nepārsniedzot maksimālo summu 1 miljarda euro apmērā gadā. (3) Regulā (EK) Nr. 2012/2002 ir paredzēta Fonda izmantošanas kārtība. (4) Spānija iesniedza pieteikumu par Fonda izmantošanu saistībā ar dabas katastrofu, ko izraisīja zemestrīce, un Itālija iesniedza pieteikumu par Fonda izmantošanu saistībā ar dabas katastrofu, ko izraisīja plūdi, IR PIEŅĒMUŠI ŠO LĒMUMU. 1. pants Eiropas Savienības 2011. finanšu gada vispārējā budžeta ietvaros Eiropas Savienības Solidaritātes fondu izmanto, lai nodrošinātu summu EUR 37 979 875 apmērā saistību un maksājumu apropriācijās. 2. pants Šo lēmumu publicē Eiropas Savienības Oficiālajā Vēstnesī. Briselē, Eiropas Parlamenta vārdā – Padomes vārdā – priekšsēdētājs priekšsēdētājs [1] OV C 139, 14.6.2006., 1. lpp. [2] OV L 311, 14.11.2002., 3. lpp. [3] Paziņojums Komisijai SEC(2011) 1383 par Spānijas iesniegto pieteikumu izmantot Eiropas Savienības Solidaritātes fondu un Paziņojums Komisijai SEC(2011) 1373 par Itālijas iesniegto pieteikumu izmantot Eiropas Savienības Solidaritātes fondu. [4] OV C 139, 14.6.2006., 1. lpp. [5] OV L 311, 14.11.2002., 3. lpp. [6] OV C […], […], […] lpp., un OV C […], […], […] lpp.